වසර 40 ක් වැනි කාලයක් සේවය කරමින් සිටියදී ජීවිතයෙන් සමුගත් සේවිකාවකට පින් පැමිණවීම දුර්ලභ ගණයේ වැදගත් පිංකමක් බව ශ්‍රී ලංකා බෞද්ධ හා පාලි විශ්වවිද්‍යාලයේ මහෝපාධ්‍යාය කොටුව සම්බුද්ධාලෝක විහාරාධිපති මහාචාර්ය ඉත්ත දෙමලියේ ඉන්දසර නාහිමියෝ පැවැසූහ.ඉතාමත් කලාතුරකින් සිදුකෙරෙන මෙවැනි පින්කම්වලින් සමාජයට විශාල ආදර්ශයක් ලබාදෙන බවද සීමාසහිත එක්සත් ප්‍රවෘත්ති පත්‍ර සමාගමේ සභාපති බන්දුල පද්මකුමාර මහතා ප්‍රමුඛ අධ්‍යක්ෂ මණ්ඩලයත් සමස්ත සේවක මණ්ඩලයත්, නිරතුරුවම පින්දහම්වල නියැලෙන බවද නාහිමියෝ පවැසූහ.වසර 40 කට වැඩි කාලයක් සීමාසහිත එක්සත් ප්‍රවෘත්ති පත්‍ර සමාගමේ අධ්‍යක්ෂ මණ්ඩල ලේකම් ලෙස සේවය කළ සරෝජ් වික්‍රමසිංහ මහත්මිය පරලෝ සැපත් වී තෙමසක් පිරීම නිමිතිකොටගෙන එහි සභාපති ජ්‍යෙෂ්ඨ මාධ්‍යවේදී බන්දුල පද්මකුමාර මහතා ඇතුළු අධ්‍යක්ෂ මණ්ඩලය සේවක මහත්ම මහත්මීන් කොටුව සම්බුද්ධාලෝක විහාරයේදී පැවැත්වූ දානමය පින්කමකට සහභාගි වෙමින් උන්වහන්සේ එසේ පැවැසුහ.එහිදී මහාචාර්ය ඉත්තදෙමලියේ නාහිමියෝ මෙසේද පැවැසූහ.